cyanic-selkie/wikianc huggingface dataset:
Վերոնիկա Պոլոնսկայա
Սիրավեպ Մայակովսկու հետ
Մայակովսկու հետ Վերոնիկա Պոլոնսկայան ծանոթացել է մասամբ կինեմատոգրաֆիայի շնորհիվ։ «Ապակե աչք» ֆիլմում նկարահանվելուց հետո նրան հրավիրել է ձիարշավարան այդ ֆիլմի ռեժիսոր Լիլիա Բրիկի ամուսինը՝ Օսիպ Բրիկը։ Այնտեղ է եղել նաև Մայակովսկին։ Նույն օրը նրանք ևս մեկ անգամ հանդիպել են Վալենտին Կատաևի մոտ։ Շուտով մտերմացել են և սկսել են հանդիպել գրեթե ամեն օր։ Ըստ Պոլոնսկայայի հուշերի՝ «երբ նա սկսեց ինձ համար կարդալ իր բանաստեղծությունները, ես ցնցված էի։ Նա հիանալի էր ընթերցում, նա ուներ իսկական դերասանական շնորհ։ Լավ եմ հիշում, թե ինչպես էր նա կարդում «Ձախ մարշ»-ը, վաղ քնարերգությունը...»։
1930 թվականի ապրիլի 14-ի առավոտյան Մայակովսկին Վերոնիկային տաքսով տարել է Լյուբյանկայում գտնվող իր սենյակը։ Մինչ այդ նրանք արդեն հանդիպում էին երկու տարի։ Բանաստեղծը, որ գտնվում էր ստեղծագործական ու կենցաղային ճգնաժամի մեջ, պնդել է, որ Պոլոնսկայան ամուսնալուծվի և նույնիսկ գրանցվել է Գեղարվեստական թատրոնի անցման գրողների կոոպերատիվում, որտեղ պատրաստվում էր տեղափոխվել ապրելու Պոլոնսկայայի հետ։
1990 թվականին 82-ամյա Վերոնիկա Պոլոնսկայան «Советский экран» հանդեսին (№ 13 — 1990) տված հարցազրույցի ժամանակ հիշել է, որ 1930 թվականի ապրիլի 14-ի առավոտյան ժամը 10։30 ինքը թատրոնում պետք է մասնակցեր փորձի Նեմիրովիչ-Դանչենկոյի հետ.
Ես չէի կարող ուշանալ, դա զայրացնում էր Վլադիմիր Վլադիմիրովիչին։ Նա կողպեց դռները, բանալին պահեց գրպանում, սկսեց պահանջել, որ ես չգնամ թատրոն, և ընդհանրապես հեռանամ այնտեղից։ Լալիս էր... Ես հարցրի՝ չի ուղեկցի ինձ արդյոք։ «Ոչ»,– ասաց նա, բայց խոստացավ զանգահարել։ Ու նաև հարցրեց՝ ունեմ արդյոք տաքսու փող։ Փող ես չունեի, նա ինձ տվեց քսան ռուբլի... Ես հասցրի գնալ մինչև շքամուտքի դուռը և սեցի կրակոց։ Շփոթվեցի, վախենում էի վերադառնալ։ Հետո ներս մտա ու տեսա կրակոցի դեռ չցրված ծուխը։ Մայակովսկու կրծքին կար ոչ մեծ արյունոտ հետք։ Ես նետվեցի նրա մոտ, ես կրկնում էի. «Ի՞նչ արեցիք»։ Նա փորձեց բարձրացնել գլուխը։ Հետո գլուխն ընկավ, և նա սկսեց սարսափելի գունատվել․․․ Հայտնվեցին մարդիկ, ինձ ինչ-որ մեկն ասաց․ «Վազե՛ք, դիմավորեք «Շտապ օգնության» մեքենան»․․․ Դուրս վազեցի, դիմավորեցի։ Վերադարձա, իսկ աստիճանների վրա ինչ-որ մեկն ինձ ասաց. «Ուշ է։ Մեռավ․․․»
Մահվանից առաջ գրած գրությունում Մայակովսկին մասնավորապես գրել է․ «Ընկեր կառավարություն, իմ ընտանիքն են Լիլիա Բրիկը, մայրս, քույրերս և Վերոնիկա Վիտոլդովնա Պոլոնսկայան»։ Վերոնիկա Պոլոնսկայան չի համարձակվել ներկա գտնվել Մայակովսկու թաղմանը, որովհետև մայրն ու քույրերը նրան մեղավոր են համարել բանաստեղծի մահվան համար ։
1938 թվականին Պոլոնսկայան գրել է հուշեր Մայակովսկու մասին, որոնք առաջին անգամ հրատարակվել են կես դար անց՝ 1987 թվականին։ «Ես Վլադիմիր Վլադիմիրովիչին տեսնում էի որպես մարդ, ոչ թե որպես արձան, ինչպիսին նրան պատկերում են։ Նա ինձ համար կենդանի է, խոցելի։ Ես եղել եմ վերջին մարդը, որ տեսել է Մայակովսկուն կենդանի։ Ես վերջինն եմ խոսել նրա հետ։ Եվ ես պետք է տանեմ այս բեռը»,– ասել է Վերոնիկա Պոլոնսկայան 1990 թվականին տված հարցազրույցի ժամանակ։
Մայակովսկուց հետո Վերոնիկա Պոլոնսկայան սիրավեպ է ունեցել քննադատ Օսիպ Բեսկինի հետ ։
Հետագա տարիներ
1935-1936 թվականներինն Վերոնիկա Պոլոնսկայան աշխատել է Յուրի Զավադսկու թատրոն-ստուդիայում, 1937 թվականին՝ Ռոստովի դրամայի թատրոնում, 1938-1940 թվականներին՝ Մոսկվայի գեղարվեստական ակադեմիական թատրոնում, 1940-1973 թվականներին՝ Մոսկվայի Մ. Երմոլովայի անվան թատրոն։
1960-ական թվականներին նկարահանվել է Սերգեյ Բոնդարչուկի «Պատերազմ և խաղաղություն» ֆիլմում, որտեղ տեղին էին Պոլոնսկայայի ազնվականական վարվելաձևերը։
Կյանքի վերջին տարիները Վերոնիկա Պոլոնսկայան անցկացրել է Էնտուզիաստների խճուղում գտնվող Ա․ Յաբլոչկինայի անվան բեմի վետերանների տանը, որտեղ էլ մահացել է 1994 թվականի սեպտեմբերի 14-ին ։ Թաղվել է Մոսկվայի Վագանկովյան գերեզմանատանը ։
Արտաքին հղումներ
Կատեգորիա:Ռուս դերասանուհիներ Կատեգորիա:Խորհրդային դերասանուհիներ Կատեգորիա:Վագանկովյան գերեզմանատանը թաղվածներ Կատեգորիա:Ռուս կինոդերասանուհիներ Կատեգորիա:Թատրոնի դերասանուհիներ Կատեգորիա:Խորհրդային հուշագիրներ
Յուրի Բորիսով
Յուրի Իվանովիչ Բորիսով (Юрий Иванович Борисов, ), ռուս պետական գործիչ։ Ռուսաստանի Դաշնության կառավարության նախագահի պաշտպանության և արդյունաբերական համալիրի հարցերով տեղակալ 2018 թվականի մայիսի 18-ից (պաշտոնակատար՝ 2020 թվականի հունվարի 15-ից 21-ը) ։ Ռուսաստանի Դաշնության հերոս (2018) ։
Կենսագրություն
Ծնվել է 1956 թվականի դեկտեմբերի 31-ին Վիշնի Վոլոչեկում։ 1974 թվականին ավարտել է Կալինինի Սուվորովի ռազմական ուսումնարանը և ընդունվել հակաօդային պաշտպանության ռադիոէլեկտրոնիկայի բարձրագույն հրամանատարական ուսումնարան, որն ավարտել է 1978 թվականին։
1978 թվականից ծառայել է ԽՍՀՄ Զինված ուժերում՝ սպայական պաշտոններում։ Ընդունվել է Մոսկվայի Մ. Վ. Լոմոնոսովի անվան պետական համալսարանի հաշվողական մաթեմատիկայի և կիբեռնետիկայի ֆակուլտետ, որը հաջողությամբ ավարտել է 1985 թվականին։
1998 թվականին ազատվել է՝ անցնելով Ռուսաստանի Դաշնության զինված ուժերի պահեստազոր և նշանակվել Մոդուլ գիտատեխնիկական կենտրոն փակ բաժնետիրական ընկերության գլխավոր տնօրենի պաշտոնում (ավիոնիկայի, պատկերների ճանաչման համալիրների և ինտեգրալ սխեմաների մշակում)։
2008 թվականի հուլիսի 2-ին նշանակվել է Ռուսաստանի Դաշնության Արդյունաբերության և առևտրի նախարարի տեղակալ։ Այդ պաշտոնում զբաղվել է ռադիոէլեկտրոնիկայի զարգացման նպատակային ծրագրի վերահսկմամբ և աջակցել Գլոբալ նավիգացիոն արբանյակային համակարգի մշակմանն ու ներդրմանը։
Ռուսաստանի Դաշնության նախագահի 2012 թվականի նոյեմբերի 15-ի հրամանագրով նշանակվել է Ռուսաստանի Դաշնության պաշտպանության նախարարի տեղակալ ։ Այդ պաշտոնում պատասխանատու էր Ռուսաստանի Դաշնության Զինված ուժերի ռազմատեխնիկական ապահովման և ռազմատեխնիկական քաղաքականության, սպառազինության, ռազմական և հատուկ տեխնիկայի ստեղծման, զարգացման և արդիականացման համար։ Նրա հսկողության տակ են եղել դեպարտամենտներ՝ սպառազինություններ, պետպաշտպանության ապահովման և պետպատվերի տեղադրման ուղղությամբ, ինչպես նաև հինգ վարչություններ և պաշտպանության նախարարության տեխնիկական տեսչություն ։
2013 թվականի հունիսի 5-ից հանդիսանում է նաև ԱՊՀ պաշտպանության նախարարների խորհրդին կից ռազմատեխնիկական կոմիտեի նախագահը ։
2013 թվականի հոկտեմբերի 7-ին շնորհվել Է Ռուսաստանի Դաշնության 1-ին դասի պետական գործող խորհրդականի դասային աստիճան ։ Ունի տեխնիկական գիտությունների դոկտորի գիտական աստիճան։
Մտնում է Ուրալվագոնզավոդ ԲԲԸ-ի և Միացյալ ավիաշինական կորպորացիայի տնօրենների խորհրդի կազմի մեջ։
Պաշտպանական ձեռնարկությունների աջակցման լիգա բյուրոյի անդամ։
2018 թվականի մայիսի 7-ին առաջադրվել է Ռուսաստանի Դաշնության կառավարության նախագահի տեղակալի պաշտոնում, որը ղեկավարում է ռազմաարդյունաբերական համալիրի զարգացման հարցերը։ Ռուսաստանի Դաշնության նախագահ Վլադիմիր Պուտինի հրամանագրով 2018 թվականի մայիսի 18-ին նշանակվել է Ռուսաստանի Դաշնության կառավարության նախագահի տեղակալ։ 2018 թվականի հոկտեմբերից՝ Ռուսաստանի Դաշնության կառավարությանն առընթեր ավիացիոն կոլեգիայի նախագահ։
Ամուսնացած է, ունի երկու որդի։
Վայդաս Բաումիլա
Վայդաս Յակոբ Բաումիլա (լիտվերեն՝ Vaidas Baumila, ), լիտվացի երգիչ է, ով Մոնիկա Լինկիտեի հետ միասին ներկայացրել է Լիտվան Եվրատեսիլ 2015 երգի մրցույթում This Time երգով ։
Նա ճանաչում ու համբավ է ձեռք բերել այն բանից հետո, երբ զբաղեցրել է 3-րդ հորիզոնականը լիտվական Dangus երաժշտական մրցույթում։ 2014 թվականին հասել է մինչև Եվրատեսիլ 2014 երգի մրցույթի լիտվական նախընտրական փուլ, որտեղ զբաղեցրել է 3-րդ հորիզոնականը ։
Արտաքին հղումներ
Կատեգորիա:1987 ծնունդներ Կատեգորիա:Մարտի 28 ծնունդներ Կատեգորիա:Լիտվացի երգիչներ Կատեգորիա:Եվրատեսիլ 2015 երգի մրցույթի մասնակիցներ Կատեգորիա:Լիտվացի երաժիշտներ Կատեգորիա:Լիտվացի արվեստագետներ
Միսաք Փաշիկյան
Միսաք Սամվելի Փաշիկյան, կարատեի հայազգի բազմակի չեմպիոն ։
Կենսագրություն
Միսաք Սամվելի Փաշիկյանը ծնվել է 1983 թվականի հոկոմբերի 28-ին։ 1990-2001 թվականներին հաճախել է Կողբի թիվ 2 միջնակարգ դպրոց։ 2002-2008 թվականներին ընդունվել է Հայաստանի ֆիզիկական կուլտուրայի և սպորտի պետական ինստիտուտի կարատեի մարզչամանկավարժական ֆակուլտետ։ 2002-2004 թվականներին ծառայել է ՀՀ զինված ուժերում ։
Ծանոթագրություններ
Կատեգորիա:Հայ մարզիկներ
Սալվադոր Սոբրալ
Սալվադոր Սոբրալ (Salvador Sobral, ), պորտուգալացի երաժիշտ և երգերի հեղինակ, 2017 թվականին Ուկրաինայի մայրաքաղաք Կիևում տեղի ունեցած Եվրատեսիլ երգի մրցույթի հաղթողը։
Ստեղծագործում է հիմնականում ալտերնատիվ ռոք, սոուլ և ջազ երաժշտական ժանրերում։
Կենսագրություն
Նրա հոր անունն է Սալվադոր Լուիս Կաբրալ Բրամկամպ Սոբրալ, իսկ մոր անունը՝ Մարիա Լուիզա Կաբրալ Պոսեր Վիլար։ Ունի նաև ավագ քույր՝ Լուիզա անունով ։ 2009 թվականին մասնակցել է բրիտանական «Պոպ Այդոլ» հանճարների մրցույթի պորտուգալական տարբերակին, որտեղ գրավել է երրորդ տեղը ։
Սովորել է Լիսաբոնի հոգեբանության համալսարանում։ Բարսելոնայում վերապատրաստման ժամանակ նա որոշել է թողնել հոգեբանությունը և զբաղվել պրոֆեսիոնալ երաժշտությամբ ։ 2016 թվականին նա հրապարակել է իր առաջին ալբոմը՝ «Կներեք ինձ» վերնագրով ։
2017 թվականին մեկամյա դադարից հետո Պորտուգալիան վերադառնում է Եվրատեսիլ երգի մրցույթ և Սոբրալը «Amar pelos Dois» երգով հաղթելով ազգային ընտրության ժամանակ հնարավորություն ստացավ ներկայացնել իր երկիրը Կիևում տեղի ունեցող համաեվրոպական մրցույթում ։ Մայիսի 11-ին Սալվադորը կարողացավ շրջանցել կիսաեզրափակիչը և երկու օր հետո՝ մայիսի 13-ին, հաղթել մրցույթում։
Սալվադոր Սոբրալը համարվում է ականավոր երաժիշտներ Կաետանու Վելոզուի, Շիկու Բուարկիի և Չետ Բեյքերի երկրպագուն։
Սոբրալը Եվրատեսիլ 2017 երգի մրցույթում
Սալվադոր Սոբրալը ծնվել է անբուժելի հիվանդությամբ. -ամյա երգիչն ի ծնե ունի սրտի արատ։ Այդ պատճառով էլ նա «Եվրատեսիլ 2017»-ին չէր մասնակցում բոլորի նման։ Նա բաց էր թողել կիսաեզրափակչի փորձերը և Կիև էր մեկնել միայն գլխավոր փորձին։ Պրես-կոնֆերանսների, ինչպես նաև անկանխատեսելի իրավիճակների ժամանակ նրան փոխարինում էր հարազատ քույրը՝ Լուիզան, որը հաղթական՝ «Amar pelos dois» (Սեր երկուսի համար) երգի համահեղինակն է։
Հատկանշական է, որ Պորտուգալիայի ներկայացուցիչները նախօրոք Եվրատեսիլի ղեկավար կազմին զգուշացրել էին երգչի առողջական վիճակի մասին և Սալվադորը Կիև ժամանեց մրցույթից րոպեներ առաջ։ Սակայն ոչ բոլորն էին համաձայն Պորտուգալիայի ներկայացուցչի հանդեպ տածած առանձնահատուկ վերաբերմունքից։ Որոշ երկրպագուներ Եվրոպայի գլխավոր երաժշտական մրցույթի ղեկավար կազմին կշտամբեցին «չափազանց հարմարվողության» համար և նույնիսկ կասկածի տակ դրեցին երգչի մասնակցության անհրաժեշտությունը։ Սակայն մեծամասնությունը բարեհաճ կերպով համաձայնվեց Պորտոգալիայի մասնակցությանը։
Այնուամենայնիվ երգիչը ելույթ ունեցավ մրցույթի առաջին կիսաեզրափակչում, որը տեղի ունեցավ մայիսի 9-ին։ Ըստ բուքմեյքերական գրասենյակների կանխատեսումների` Պորտուգալիայի ներկայացուցչի հաղթանակի գործակիցը 15/8 էր։ Պրոֆեսիոնալ ժյուրիի եւ sms քվեարկության արդյունքում Պորտուգալիան անցավ եզրափակիչ փուլ,որը տեղի ունեցավ մայիսի 13-ին։ Սալվադորը հանդես եկավ 11-րդ համարի ներքո, իսկ վերջում և՛ հանդիսատեսի և՛ ժյուրիի քվեարկությամբ 758 միավորով զբաղեցրեց 1-ին հորիզոնականը ։ Հաղթական երգը նա կատարեց իր քրոջ՝ Լուիզայի հետ։
Ծանոթագրություններ
Կատեգորիա:Պորտուգալացի երաժիշտներ Կատեգորիա:Եվրատեսիլ 2017 երգի մրցույթ Կատեգորիա:Եվրատեսիլ երգի մրցույթի հաղթողներ Կատեգորիա:21-րդ դարի երգիչներ Կատեգորիա:Եվրատեսիլ 2017 երգի մրցույթի մասնակիցներ Կատեգորիա:Պորտուգալացի երգիչներ
Պիրեյոսի համալսարան
Պիրեյոսի պետական համալսարան (Πανεπιστήμιο Πειραιώς), համալսարան՝ բարձրագույն ուսումնական հաստատություն Հունաստանի Հանրապետության Պիրեյոս քաղաքում։
Այս համալսարանը պատրաստում է ապագա մասնագետներ հիմնականում տնտեսագիտության, բիզնես կառավարման և տեղեկատվական տեխնոլոգիաների բնագավառներից։
Պիրեյոսի համալսարանը հիմնադրվել է 1939 թվականին՝ որպես արդյունաբերական դպրոց։ 1945 թվականին այն դարձավ արդյունաբերական հետազոտությունների բարձրագույն դպրոց։
Նրա ժամանակակից անվանումը տրվել է միայն 1989 թվականին, երբ այս ուսումնական հաստատությունը ստացավ համալսարանի կարգավիճակ։
Ծանոթագրություններ
Կատեգորիա:Հունաստանի համալսարաններ
Միջին Անդրիանովկա
Միջին Անդրիանովկա (Средняя Андриановка), գետ Ռուսաստանում, Կամչատկայի թերակղզում։ Գետի երկարությունը 19 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Ամասիա (անձնանուն)
Ամասիա, հայկական արական և իգական անուն։
Որպես արական անուն ադապտացվել է Խորենացու կողմից՝ բացատրելու համար Մասիս լեռան անվան ստուգաբանությունը, համեմատվում է հրեական Ամասիա թագավորի անվան հետ։ Ամասիան Յուդայի 8-րդ թագավորն էր։ Գահակալել է մ․ թ․ ա․ 838 - մ․ թ․ ա․ 809 թվականներին։ Պարտության է մատնվել Իսրայելի Յովաս թագավորից և մարդասպանների ձեռքով սպանվել։ Այս անձնանունի եբրայերեն ձևն է Amaşyāh, որ կազմված է amş` զորավոր և Yāh` Եհովա բառերից և նշանակում է «աստուածազօր կամ զօրութիւն Աստուծոյ»։ Տառադարձված է հունարեն Αμασίας բառից, որից էլ հայերեն Ամասիա ։
Ամասիա անձնանունն է կրել Ալեքսանդր Մակեդոնացու հորեղբայրը, որը մ.թ.ա. IV դ.-ում հիմնել է պատմական Պոնտոսի թագավորության /հետագայում Փոքր Հայքի  Առաջին Հայք պրովինցիա/ կենտրոն՝ Ամասիա քաղաքը։
Որպես իգական անուն կրճատ ձևն է Ամաս։ Առաջացել է համասփյուռ ծաղկի անունից։
Ծանոթագրություններ
Կատեգորիա:Հայկական երկսեռ անձնանուններ
Սրեդնայա (գետ, թափվում է Բերինգի ծով)
Սրեդնայա (Средняя), գետ Ռուսաստանում, Կամչատկայի թերակղզում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բելֆոր սյուր Ռեբենտի
Բելֆոր սյուր Ռեբենտի (Belfort-sur-Rebenty), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 40 մարդ, բնակչության խտությունը` 7.63 մարդ/կմ²։ Բնակավայրը զբաղեցնում է 5.24 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 19 աշխատունակ (15-64 տարեկան) բնակիչ, որոնցից ակտիվ էին 12-ը, իսկ ոչ ակտիվները` 7։ Ակտիվության ցուցանիշը կազմում է 63,2 %։ 12 աշխատունակ մարդկանցից աշխատել է 10 անձ (6 տղամարդ և 4 կին)։ Գործազուրկ են եղել 2 անձ (1 տղամարդ և 1 կին)։ 7 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մամլիչ
Մամլիչ, ճնշմամբ նյութերի մշակման ստատիկ գործողության մեքենա։ Լայնորեն կիրառվում է արդյունաբերության տարբեր բնագավառներում՝ մետաղների, պլաստիկ զանգվածների, ռետինի, սննդամթերքի և այլ նյութերի մշակման, ինչպես նաև բարձր ճնշման պայմաններում դրանց հատկությունների ուսումնասիրման համար։ Մամլիչներն առավելապես տարածված են մետաղամշակման արդյունաբերության մեջ՝ կռման, ծավալային և թերթային դրոշմման, ատամնանիվների հավաքման գործողությունների, մեխանիկական փորձարկումների ն այլ նպատակների համար։ Դեռևս XV-XVI դդ. մետաղամշակման հետ կապ չունեցող տարբեր արհեստներում կիրառում էին ձեռքի հաղորդակով պտուտակաձև մամլիչներ։ XVII դ. վերջին և XVIII	 դ. սկզբին պտուտակաձև մամլիչներն սկսեցին կիրառել ճնշմամբ մետաղների մշակման, մասնավորապես դրամահատման և մեդալների դրոշմման համար։ XIX-XX դ. կեսերին դարբնոցա-դրոշմիչ արտադրությունում լայն տարածում ստացան հիդրավլիկական մամլիչները։
Մամլիչի հիմնական մասերն են. սողանը, հենոցը՝ սողանի ուղղորդիչներով ու սեղանով, հաղորդակը, կառավարման մեխանիզմները, մեքենայացման ու ավտոմատացման միջոցները, գործիքը։ Գործիքի շարժական մասն ամրացվում է սողանին (որը կատարում է ետադարձհամընթաց շարժում), անշարժ մասը՝ սեղանին։ Շինվածքի ձևագոյացման համար նախապատրաստուկը դնում են գործիքի շարժական և անշարժ մասերի միջև ու ճնշում։ Մամլիչի գլխավոր պարամետրերն են. նոմինալ ճիգերը, սողանի շարժման ընթացքն ու արագությունը, սեղանի չափերը։ Ըստ հաղորդակի տեսակի մամլիչները լինում են հիդրավլիկական, մեխանիկական (շուռտվիկային, պտուտակավոր, ֆրիկցիոն) b հիդրոմեխանիկական։ Կան նաև պնևմատիկ, էլեկտրամագնիսական, էլեկտրահիդրավլիկական մամլիչներ, որոնք լայն կիրառում չեն ստացել արդյունաբերության մեջ։ Հիդրավլիկական մամլիչներում սողանը շարժվում է հեղուկի ճնշման տակ, իսկ մեխանիկական մամլիչներն աշխատում են շուռտվիկաշարժաթևային մեխանիզմների, արտակենտրոնակների, լծակների համակարգի առաջացրած ճիգերով։ Ըստ նշանակման տարբերում են սողանի ուղղաձիգ (օրինակ, դրոշմման համար) և հորիզոնական (օրինակ, մամլման համար) շարժումով մամլիչներ։ Ամենահզոր մամլիչները հիդրավլիկական մամլիչներն են։ Դրանցից առավել խոշորը՝ դրոշմիչ մամլիչը, զարգացնում է 735 Մն ճիգեր, շուռտվիկայինը՝ 100 Մն, իսկ պտուտակավորը՝ մոտ 125 Մն։ Մամլիչներով նյութերի մշակման սկզբունքային առավելությունն այն է, որ պրոցեսը տեղի է ունենում առանց կտրման, հետևաբար և առանց մնացուկների գոյացման։ Բացի այդ, մամլիչները բնութագրվում են բարձր արտադրողականությամբ և մշակվող դետալների լավ մեխանիկական հատկություններով։
Կատեգորիա:Տեխնիկա
Անտարկտիկայի համաձայնագիր
Անտարկտիկայի համաձայնագիր (Antarctic Treaty), միջազգային համաձայնագիր, որը նախատեսում է Անտարկտիկայի ապառազմականացումը և միջուկային զենքի օգտագործման և փորձարկման արգելքը՝ մայրցամաքի ողջ տարածքում։ Համաձայնագիրը կնքվել է 1959 թվականի դեկտեմբերի 1-ին Վաշինգտոնում։ Համաձայնագիրը ուժի մեջ է մտել 1961 թվականի հունիսի 23-ին՝ 12 նախնական մասնակից երկրների ստորագրման արդյունքում։
Նպատակներ
Համաձայնագրի գլխավոր նպատակը Անտարկտիկայի ողջ մարդկության շահերից բխող գործողությունների համար օգտագործելն է։ Բացի այդ, համաձայնագիրը երաշխավորում է գիտական հետազոտությունների ազատությունը և կարևորում միջազգային համագործակցության ապահովումը։ Արգելվում են ցանկացած տիպի միջուկային պայթյունների իրականացումը և ռադիոակտիվ նյութերի թաղումը մայրցամաքի տարածքում։ 1982 թվականին, որպես համաձայնագրի մի մաս և 9-րդ հոդվածի իրագործում, ուժի մեջ է մտել «Անտարկտիկայի ծովային կենդանի ռեսուրսների պահպանման կոնվենցիա» (ԱԾԿՌՊ) ։ Համաձայնագրի կետերի և դրույթների պահպանումն ապահովում է «ԱԾԿՌՊ կոմիտեն», որի շտաբկայանը գտնվում է Ավստրալիայի Թասմանիա նահանգի Հոբարթ քաղաքում։
Դասակարգում
2010 թվականի հունվարին համաձայնագիրը ստորագրել են 46 պետություններ, որոնց 28-ը համարվում են կոնսուլտատիվ կողմեր։ Համաձայնագրի շրջանակներում մասնագետները առանձնացնում են պետությունների երեք հիմնական խմբեր ՝
Համաձայնագրի մասնակից երկրներ
Սկզբնական մասնակից երկրները նշված են թավատառ։ 2015 թվականի ապրիլ ամսվա դրությամբ
Ուկիին
Ուկիին  (Укиин), գետ Կամչատկայի երկրամասի, հյուսիս-արևելյան մասում։ Գետի երկարությունը 10 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Օլյուտորսկի ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Ջուզեպպե Չեզարե Աբբա
Ջուզեպպե Չեզարե Աբբա (Giuseppe Cesare Abba, ), իտալացի գրող։
Ջուզեպպե Գարիբալդիի զինակիցը և «Հազարների արշավախմբի» մասնակից։
Ուկիին
Արտաքին հղումներ
Կատեգորիա:Ռուսաստանի գետեր
Ջուզեպպե Չեզարե Աբբա
Կենսագրություն
Պատերազմից հետո նա վերադարձել է Կայրո Մոնտենոթե, որտեղ 1861 թվականի ապրիլին, մի խումբ համախոհների հետ միասին նա հիմնել է «Աշխատողների փոխօգնության ընկերություն» (իտալ.՝ Societa Operaia di Mutuo Netherorso) : 1862 թվականին տեղափոխվել է Պիզա, որտեղ հաճախել է համալսարանական հայտնի դասախոսների դասախոսություններին և զբաղվել գրական գործունեությամբ։ 1866 թվականին Գարիբալդիի հետ մասնակցել է անկախության համար մղվող պատերազմին։
1868 թվականի նոյեմբերի 1-ից եղել է Կայրո Մոնտենոթե փոխքաղաքապետ, 1875 թվականի մայիսի 2-ից մինչև 1880 թվականի օգոստոսի 17-ը՝ նույն քաղաքի քաղաքապետ ։
1881 թվականին նշանակվել է Ֆաենցայի Տորիչելլի լիցեյի իտալերեն լեզվի ամբիոնի պրոֆեսոր, որտեղ աշխատել է 3 տարի։
1884 թվականին դարձել է Բրեշիայի Նիկոլո Տարտալյայի անվան Տեխնիկական ինստիտուտի պրոֆեսոր, որտեղ նա դասավանդել է 26 տարի՝ դառնալով ֆակուլտետի դեկան և քաղաքապետարանի անդամ ։
1910 թվականի հունիսի 5-ին նշանակվել է Իտալիայի Սենատի պատվավոր անդամ ։
Մահացել է Բրեշիայում, 1910 թվականի նոյեմբերի 6-ին։ Թաղված է Կայրո Մոնտենոթեում ։
Ընտանիք
Հոր անունը Ջուզեպպե էր, մոր անունը` Ջիլիոզա Պերլա։ Ամուսնացած է եղել երկու անգամ։ Առաջին անգամ ամուսնանացել է 1871 թվականին, իր զարմուհու` Ռոզա Պերլայի (իտալ.՝ Maria Teresa Rosa Perla) հետ ։ Նրանք ունեցել են չորս երեխա՝ որդիներ Մարիոն և Պիետրոն և դուստրերը` Ջիլիոզան և Կատերինան։ Երկրորդ անգամ ամուսնացել է 1886 թվականին, Թերեզիտա Ռիցցատիի հետ։
Ստեղծագործություն
1863 թվականին Աբբան գրել է «Չեզարե Նուլլոյի մահվան առթիվ» բանաստեղծությունը, այնուհետև՝ «Արրիգո. Կվարտոյից մինչև Վոլտերնո» բանաստեղծությունը, որը լույս է տեսել 1866 թվականին։
Նրան ազգային համբավ է բերել «Կվարտոյից Վոլտուրնո. Հազարից մեկի գրառումները» (իտալ.` Da Quarto al Volturno: noterelle d'uno dei Mille, 1880) ժամանակագրությունը, որը պատկերում է ժողովրդական հրամանատար Գարիբալդիի կերպարը՝ փոխանցելով հեղափոխական դաժան պայքարի հերոսությունը ։ Ստեղծագործությունը բարձր գնահատական է ստացել Ջոզուե Կարդուչչիի կողմից։
Նա նաև «Բորմիդայի ափերը 1794 թվականին» (իտալ. Le rive della Bormida nel 1794, 1875) պատմավեպի, «Ռոմանիա» և «Հին բանաստեղծություններ» բանաստեղծությունների ժողովածուների, «Տեսածը» պատմվածքների ժողովածուի և «Հազարների պատմությունը` երեխաների համար» (1904) և Գարիբալդիի գործեր» (1907) հանրակրթական գրքերի հեղինակն է։
Աբբայի հրապարակումները հավաքված են «Պատմության էջեր» գրքում (իտալ.` Pagine di storia, 1914):
Ծանոթագրություններ
Կատեգորիա:Իտալացի գրողներ Կատեգորիա:Իտալիայի քաղաքական գործիչներ
Պիտտի
Պիտտի (Pitti), գեղարվեստական թանգարան Ֆլորենցիայում։ Տեղավորված է վաղ Վերածննդի ճարտարապետական նշանավոր հուշարձան Պալացցո պիտտիում միջին մասը՝ 1440-ից, Ֆ․ Բրունելեսկի, ընդարձակվել է 17—18-րդ դարերին, բակը՝ 1558—1570, ճարտարապետ Բ․ Ամմանատի, բարոկկոյական առաստաղապատկերները՝ Պիետրո դա Կորտոնայի, 1640—1647։ Պալատի զգալի մասը զբաղեցնում է պատկերասրահը (այսպես կոչված, Պալատինյան), որի հիմքը կազմել են Մեդիչիների հավաքածուները (1828-ից ցուցադրվել են հասարակությանը, 1911-ին 4 պետականացվել)։ Պիտտիի պատկերասրահում հիմնականում պահվում են 15—17-րդ դարերի իտալական [Ռաֆայել (աշխարհում լավագույն հավաքածուներից), Ա․ դել Սարտո, Ֆրա Բարտոլոմեո, Տիցիան, Ս․ Ռոզա], ինչպես և 17-րդ դար ֆլամանդական (Պ․ Պ․ Ռուբենս, Ա․ վան Դեյք) դպրոցների ստեղծագործությունները։ Պալացցո պիտտիում են նաև ժամանակակից արվեստի պատկերասրահը և Արծաթի թանգարանը։
Վաղ ժամանակներ
Այս խիստ ու մռայլ շինության շինարարությունը սկսվել է 1458 թվականին ֆլորենցիացի բանկիր Լուկա Պիտտիի, ով Կոզիմո Մեդիչիի գլխավոր աջակիցն ու մտրերիմ ընկերն էր։ Պալատի վաղ պատմությունը իրենից ներկայացնում է փաստերի և հնարածին պատմությունների խառնուրդ։ Ինչպես պնդում են, որպեսզի գերազանցի իր հովանավորին Պիտտին հրամայում է  իր աշխատողներին, որ իր պալատի պատուհանների ավելի բարձր լինեն քա Մեդիչիի պալատի մուտքի դուռը։  Պիտտի ժամանակակիցներից Նիկկոլո Մակիավելլին տեղեկացնում է, որ Ֆլորենցիայից բոլոր վատրվածները այդ թվում հանցագործները ապաստան էին ստանում պալատում եթե կարողանում էինն օգտակար լինել պալատի շինարարությանը ։ Շինարարական աշխատանքները դադարեցվել են 1464 թվականին Կոզիմո Մեդիչի մահից հետո երբ Պիտտի մոտ սկսվեցին ֆինանսական խնդիրներ։ Պալատի տեր՝ Պիտտին մահացավ 1472 թվականին այդպես էլ չավարտելով իր նախաձեռնածը ։ XVI դարի պատմաբան Ջորջո Վազարին ենթադրում է, որ պալատի ճարտարապետը եղել է Ֆիլիպո Բրունելեսկին է իսկ նրա աշակերտը՝ Լուկա Ֆրանչելլին նրան ընդամենը օգնում էր, սակայն այսօր հեղինակային իրավունքները վերագրվում են նրա աշակերտին  :Բացի ուսուցչի և աշակերտի ակընհայտ ոճային տարբերությունների դա նաև հաստատաում է այն փաստը, որ Բրունելեսկին մահացել է շինարարաությունից 12 տարի առաջ։ Ով էլ, որ լիներ ճարտարապետը ակընհայտ է, որ նա դեմ է գնացել այդ ժամանակի նորաձևության միտումներին։ Անտաշ քարից պատրածված ճակատային հատվածը պալատին հզոր և խիտս տեսք է տալիս։ Չնայած նրան, որ Պիտտին բավականին տպավորիչ շինություն է, սակայն չի կարող մրցել Մեդիչիների կառուցած շինությունների հետ։
Լոթարինգների տուն և Սավոյաներ
Պալատը Մեդիչիների գլխավոր նստավայրն էր մինչև 1737 թվականը, երբ մահացավ Մեդիչիների տոհմի ուղիղ հայրական գծի վերջին ներկայացուցիչը՝ Ժան Գաստոն Մեդիչի։ Դրանից հետո պալատը կարճ ժամանակ գտնվում էր նրա քրոջ Աննա Մարիա Լուիզա Մեդիչիի ձեռքում։ Նրա մահից հետո Մեդիչիների տոհմը անկում ապրեց, որից հետո պալատը անցավ նոր՝ նշանավոր տոսկանացի դքսերին՝ Լոթարինգյան տանը՝ Ավստիրայից ի դեմս Սրբազան Հռոմեական կայսրության կայսր Ֆրանց Ստեֆան Առաջինի։ Պալատի ավստրիական կառավարումը ժամանակավորապես կասեցվեց Նապալեոնի կողմից, ով օգնագործեց պալատը Իտալիայի վրա իր վերահսկողության ժամանակ։ 1860 թվականին Տոսկանան անցավ Լոթարինգյան տան ներկայացուցիչ Սավոյայի տոհմի ձեռքում նույնը տեղի ւոնեցավ Պիտտիի հետ։
Պետականացում և մեր ժամանակներ
Ռիսորզիմենտո ժամանակ, երբ Ֆլորենիցան Իտալական թագավորության մայրաքաղաքն էր թագանոր Վիկտոր Էմմանուել Երկրորոդը ապրել է պալատում մինչև 1871 թվականը։ 1919 թվականին նրա թոռը Վիկտոր Էմմանուել Երրորոդը պետականացրեց պալատը։ Այդ ժամանակ Պիտտին և Բոբոլիի այդիներում գտնվող աայլ շինություններ բաժանվեցին հինգ առանձին պատկերասրահի և մեկ թանգարանի։ Այդ ժամանակից ի վեր այնտեղ են գտնվում ոչ միայն յուրահատուկ արվեստի գործեր այլև անգին արտեֆակտեր տարբեր հավաքածուներից, որոնք ձեռք է բերել պետությունը։ Այցելությունների համար բաց են 140 սենյակ, որոնք ինտերիերի իմ մասն են կազմում։ Այն բանից հետո երբ 2005 թվականին պալատում անսպասելի գտնվեցին 18-րդ դարի մի քանի մոռացված սանհանգույց հայտնաբերվեցին այդ ժամանակի ջրատարների օրինակներ, որոնք իրենց ձևով շատ նման եմ մեր օրերին սանհանգույցներին։
Պատկերասրահներ և թանգարաններ
Այսօր Պիտտին Ֆլորենցիայի թանգարանների ամենամեծ համակառույցն է։ Հիմնական շինությունը՝ գլխավոր առանձնաշենքը զբաղեցնում է 32000 2կմ տարածք։, որտեղ գտնվում են բազմաթիվ թանգարաններ և պատկերասրահներ։
Պալատական պատկերասրահ
Պալատական պատկերասրահը գտնվում է առաջին հարկում, որ այլ կերպ անվանում են «ազնվական հարկ»։ Պատկերասրահը կազմվածած է շուրջ 500 նկարներից, որոնք հիմանականում Վերածննդի դարաշրջանի են և Մեդիչիների մասնավոր հավաքածուից են։Պատկերասրահը տեղակայված է թագավորական սենյակներում,որ տեղ գտնվում եմն այնպիսի հայտնի նկարիչների գործեր ինչպիսիք են Ռաֆայելը, Տիցիանին, Կորեջիոյը, Պիտեր Պաուլ Ռուբենսը,Պիեռ դը Կորտենը  ։ Պատկերասրահը դեռևս պահօանում է մասնավոր հավաքածուին բնորոշ գիծը՝նկարները ներկայացված են այնպես ինչպես սկզբանական շրջանում այսինքն ըստ այն ժամանակագրութոյան, որորվ ստեղծվել ենև ըստ այն նկարչական դրպոցների, որոնց պատկանում են ։ Ամեանգեղեցիկ սրահները բարոկկո ոճով կահավորել է Պիեռ դը Կորտենը։ Պիեռ դե Կորտեն սկզբում զարդարեց ազնվական հարկի մի փոքրիկ սենյակ՝ Sala della Stufa որմնանկարներով, որոնք պատկերում են մարդու չորս տարիքները։  Պիեռ դե Կորտենի այս աշխատանքը դրական արձագանք գտավ։ Հավաքածուն առաջին անգամ բաց է եղել հանրության համար XVIII-րդ դարի վերջում մեծ-դուքս Լեոպոլդ Երկրորոդի կողմից, ով Մեդիչիների անկումից հետո ցանկանում էր ժողովրդի վստահությունը շահել  ։
Արքայական տներ
Արքայական տները իրենցից ներկայացնում են 14 սենյակներ, որոնք նախկինում օգտագործել են Մեդիչիները իրենց գահակալության ընթացքում ։ Մեդիչիների գահակալությունից ի վեր այս սենյակները ամբողջովին ձևափոխվել են մինչև XIX-րդ դարը։սենյակներում են գտնվում Մեդիչիների դիմանկարները արված մեծ մասամբ նկարված Ջուստո Սուստերմանսի կողմից ։ Ի տարբերություն մեծ սենյակների, որտեղ գտնվում են Արքայական հավաքածուն որոշ սենյակներ ավելի փոքր են և անձնական և չնայած նրան որ շքեղ են և ոսկեղօծ հարմարեցված են առօրյա կյանքի պահանջներին։ Այդ դարաշրջանի սենյակների կահավորումը իրենից ներկայացնում է ամպհովանինորով մահճակալներ, այսպիսի կահավորում չենք կարող գտնել որ մի այլ ուրշ պալատում։ Իտալիայի թագավորները վերջիններն էին, որորնք օգտագործել են Պիտտին մինչև 1920-ական թվականները ։ Սակայն մեր օրերեում այն վերածվել է թանգարանի, բայց պալատի որոշ հատվածներ օգտագործվում են, երբ Ֆլորենցիան պաշտոնական հյուրեր է ընդունում։
Ժամանակակից արվեստի պատկերասրահ
Այս պատկերասրահը սկիզբ է առել 1748 թվականին Ֆլորենսիայի ակադեմիայի վերաձուլումից ։ Պատկերասրահը ենթադրում էր ցուցադրել այն արվեստի գլուխգործոցները, որոնք հաղթել է Ակադեմիայի հետ մրցման արդյունքում։ Այս ժամանակահատվածում Պիտտի էին բերվում ժամանակի լավագույն արվեստի գործերը, որնք պիտի զարդարեին պալատի սրահները։ XIX-րդ դարի կեսերին մեծ-դքսի ժամանակակակից արվեստի հավաքածուն այն աստիճան մեծ էր, եր մի մասը տեղափոխվեց Կրոնսետտա պալատ, որը հետագայում դարձավ ժամանակակաից արվեստի թանգարան։ Ռիսորզիմենտոյից և մեծ-դուքի ընտանիքին պալատից վտարելուց հետո արվեստի գործերը հավավեցին մեկ տեղում՝ Ժամանակակաից արվեստի պատկերասրահում» ։ Հավաքածուն շարունակվում էր մեծանալ հատկապես Վիկտոր Էմմանուել Երկրորոդի օրոք։ Այսօր ընդլայնված և զբաղեցնելով 30 սենյակ այս հսկայական հավաքածուն ներառում է XIX-րդ դարի վերջի և XX-րդ սկզբի Մաքիայոլիի և այլ ժամանակակից իտալական նկարչական դպրոցների աշխատանքներ ։ «Ժամանակակից արվեստի պատկերասրահ» անվանումը կարող է սխալ թվալ քանի որ ներկայացաված աշխատանքները ընդգրկում են 1700-ական թվականներից մինչև 1900-ական թվականների սկզբներ։ Պատճառն այն է, որ ժամանակակից արվեստը դադարել է գոյություն ունենելա Իտալիայում Երկրորոդ Համաշխարհային պատերազմ։ Իսկ այն ինչ ստեղծվել է դրանից հետո անվանվում է արդի արվեստ (arte contemporanea):
Արտաքին հղումներ
Կատեգորիա:Իտալիայի թանգարաններ Կատեգորիա:Ֆլորենցիա Կատեգորիա:Իտալիայի պատկերասրահներ
Ալգոնկիններ (այլ կիրառումներ)
Ալգոնկիններ կարող է վերաբերել՝
Ռոբերտ Ջորջ Գիսինգ
Ռոբերտ Ջորջ Գիսինգ, անգլիացի գրող, նատուրալիստական վեպի խոշոր ներկայացուցիչ։
Իր գլխավոր վեպերում Գիսինգը հստակ ներկայացնում է սովորական քաղաքային աղքատների, թափառականների, մարմնավաճառների՝ («Լուսաբացին աշխատողներ» (Workers in the Dawn, 1880), «Ապադասակարգայինները» (The Unclassed, 1884) վեպեր), ինչպես նաև գրողների և լրագրողների կյանքը, ովքեր պայքարում էին գոյատևելու համար («Գրական բոհեմայի նոր փողոցը» վեպը (The New Grubstreet, 1891)):
ՀՀ Սահմանային պահպանություն
Հայաստանի Սահմանային պահպանությունը համարվում է Հայաստանի զինված ուժերի մասը, որը պատասխանատու է սահմանների պահպանության համար։ Հայաստանը ունի չորս հարևան երկիր.
Ռոբերտ Ջորջ Գիսինգ
Գիսինգը փորձել է սոցիալական խնդիրներ առաջադրել, բայց չի կարողացել գտնել սոցիալական հակասությունների լուծումները։ Այսպիսին է, օրինակ, «Դեմոս» վեպում այդ խնդրի ձևակերպումը (1887)։ Վեպում արտահայտվում է գրողի սարսափը և զզվանքը անբարեկիրթ ամբոխի հանդեպ։
ՀՀ Սահմանային պահպանություն
Հայաստանի Պաշտպանության նախարարությունը, ինչպես Սահմանային պահպանությունը, ստեղծվել է 1992 թվականի հունվարի 28-ին։ Հայ սահմանապահները հսկում են հայ-վրացական և հայ-ադրբեջանական սահմանները։ Հայ-թուրքական և հայ-իրանական սահմանները հսկում են ռուսական զորքերը, իսկ սահմանը Արցախի հետ դե-ֆակտո չի վերահսկվում։ 1992 թվականից Հայաստանը դարձել է ՀԱՊԿ անդամ։
Ռոբերտ Ջորջ Գիսինգ
Կանանց ազատագրմանը նվիրված վեպերն են «Ազատագրվածները» (1891), «Դենզիլ Կուորյեր» (1892) և «Կանայք տարաձայնության մեջ» (The odd Women, 1893)։
Գիսինգը իր ստեղծագործական վերջին շրջանում հեռանում է անհիմն բողոքականությամբ անորոշ արմատականությունից, իրականության հակասություններից դեպի անտիկ աշխարհ, պատմականություն և բնության պաշտամունք։ Գիսինգը գրել է նաև Չարլզ Դիքենսի մասին (Charles Dickens, 1898) և երկու բնութագրական և ճանապարհորդական գրքեր՝ «By the Jonian sea» (1901) և «The Private Papers of Henry Ryecroft» (առաջինում պատմում է Կալաբրիայի հյուրանոցներից մեկի սեփականտիրոջ՝ Կորիոլանո Պապարացցոյի մասին, ում անունը դարձել է հասարակ անուն շնորհիվ այդ գիրքը կարդացած՝ «Քաղցր կյանք» ֆիլմի սցենարի հեղինակի)։
ՀՀ Սահմանային պահպանություն
Տես նաև
Հայաստանի զինված ուժեր
Ռոբերտ Ջորջ Գիսինգ
1870-ականների և 1880-ականների ընթացքում Ջորջ Գիսինգն աշխատակցել է Սանկտ-Պետերբուրգի «Եվրոպական լրաբեր» ամսագրին, որտեղ G.R.G. ստորագրությամբ թղթակցություններ էր հրապարակում Լոնդոնից։ 1891 թվականին ամսագիրը հրատարակել է նրա «Դեմոս» վեպը՝ Աննա Էնգելհարդտի թարգմանությամբ։
Արտաքին հղումներ
Կատեգորիա:Անգլիացի գրողներ Կատեգորիա:XIX դարի անգլիական գրողներ Կատեգորիա:20-րդ դարի անգլիացի վիպասաններ Կատեգորիա:Անգլիացի վիպասաններ
ՀՀ Սահմանային պահպանություն
Տես նաև
Կատեգորիա:ՀՀ սահմաններ
Օբրազցովի
Օբրազցովի, գյուղ, որը գտնվում է Ռուսաստանի Դաշնության Կրասնոդարի երկրամասի Լենինգրադսկի շրջանում:
Վարչական կենտրոնն է Օբրոզցովո գյուղական համայնքը։
Աղբյուրներ
Կատեգորիա:Ռուսաստանի գյուղեր
Մոնիկա Լինկիտե
Մոնիկա Լինկիտե (լիտվերեն՝ Monika Linkytė, ), լիտվացի երգչուհի է, ով՝ Վայդաս Բաումիլայի հետ, ներկայացրել է Լիտվան Եվրատեսիլ 2015 երգի մրցույթում This Time երգով ։ 2010-2014 թվականներին նույնպես Լինկիտեն փորձել է մասնակցել Եվրատեսիլ երգի մրցույթին, սակայն չի հաղթահարել նախընտրական փուլը։ Իսկ 2007 թվականին փորձել է մասնակցել Մանկական Եվրատեսիլ երգի մրցույթին, որը նույնպես երգչուհուն չի հաջողվել։
Ծանոթագրություններ
Կատեգորիա:1992 ծնունդներ Կատեգորիա:Հունիսի 3 ծնունդներ Կատեգորիա:Լիտվացի երգչուհիներ Կատեգորիա:21-րդ դարի երգչուհիներ Կատեգորիա:Լիտվացի երգիչներ Կատեգորիա:Եվրատեսիլ 2015 երգի մրցույթի մասնակիցներ Կատեգորիա:Լիտվացի երաժիշտներ
Բելեգարդ դյու Ռազես
Բելեգարդ դյու Ռազես (Bellegarde-du-Razès), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 212 մարդ, բնակչության խտությունը` 33.60 մարդ/կմ²։ Բնակավայրը զբաղեցնում է 6.31 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 28 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 132 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 53։ Ակտիվության ցուցանիշը կազմում է 59,8 %։ 79 աշխատունակ մարդկանցից աշխատել է 71 անձ (36 տղամարդ և 35 կին)։ Գործազուրկ են եղել 8 անձ (5 տղամարդ և 3 կին)։ 53 անաշխատունակներից 4-ը եղել են աշակերտներ կամ ուսանողներ, 20-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բենի Բլանկո
Բենջամին Լևին, (Benjamin Levin, ), ավելի հայտնի է Բենի Բլանկո (Benny Blanco) բեմական մականունով։ Ամերիկյան ռեփեր, երաժիշտ, երգերի հեղինակ և երաժշտական պրոդյուսեր։ Քեթի Փերրիի («California Gurls», «Teenage Dream»), Maroon 5-ի («Moves like Jagger», «Payphone»), Բրիթնի Սփիրսի («Circus»), Թայո Քրուզ («Dynamite»), Կեշա («Tik Tok»), Gym Class Heroes («Stereo Hearts», «Ass Back Home»), Wiz Khalifa («Work Hard, Play Hard», «No Sleep»), Trey Songz-ի («Heart Attack») համար նա եղել է պրոդյուսեր և գրել է երգեր։
Կարիերայի սկզբին Բլանկոն աշխատոլ է Dr. Luke-ի հետ, ինչպես նաև համագործակցել Shellback-ի, Ռայն Թեդերի, Բրունո Մարսի, Նիքի Մինաժի, Ուիլս Դեմոնդի, Մայք Պոզների, Մաքս Մարտինի, Շոն Փոլի և Փոլ Էպվորտի հետ։
Սինգլներ
Ներքևում ներկայացված են սինգլները, որոնք հայտվել են թոփ 10-ում և հասել են մեծ բարձունքների Billboard Hot 100-ում, Hot 100 Airplay-ում (Radio Songs) և/կամ UK Singles Chart-ում։
Ծանոթագրություններ
Կատեգորիա:21-րդ դարի ամերիկացի ռեփերներ Կատեգորիա:Ամերիկացի երաժիշտներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կոմպոզիտորներ Կատեգորիա:Բեմական կեղծանուններ
Վերա Ասևա
Վերա Ասևա (24 նոյեմբերի, 1919, Պրիլեպ - 10 նոյեմբերի, 2006, Սկոպյե), հարավսլավացի պետական գործիչ, Երկրորդ համաշխարհային պատերազմի մասնակից, ազգային հերոս։
Կենսագրություն
Վերա Ասևան ծնվել է 1919 թվականի նոյեմբերի 24-ին Պրիլեպում։ Ֆինանսական խնդիրների պատճառով չկարողանալով ավարտել գիմնազիան՝ նա սկսում է աշխատել ծխախոտի արդյունաբերությունում ։
16 տարեկանում մասնակցել է երկրի աշխատավորական շարժմանը։ 1940-ական թվականների սկզբին դարձել է Հարավսլավիայի կոմունիստական կուսակցության անդամ։ Նույն թվականի սեպտեմբերին կուսակցության գավառական կոնֆերանսում ընտրվել է Հարավսլավիայի կոմունիստների միության Մակեդոնիայի տարաշրջանային կոմիտեի անդամ։ 1940 թվականի սեպտեմբերից մինչև 1941 թվականի նոյեմբեր Պրիլեպում եղել է տեղի կոմիտեի քարտուղար։
Երկրորդ համաշխարհային պատերազմի տարիներին Վերա Ասևան եղել է Պրիլեպի պարտիզանական ջոկատի կազմակերպիչ։ 1942 թվականի սկզբից նա Սկոպյեում աշխատել է Հարավսլավիայի կոմունիստական կուսակցությունում, այնուհետև եղել է կուսակցական խորհրդատու Ստրումիցայում, Բիտոլայում ու Ստիպում։ 1943 թվականի օգոստոսին դարձել է ջոկատի կոմիսար, իսկ նույն թվականի նոյեմբերի 11-ից, երբ Կոսովոյում կազմավորվել է Մակեդոնիայի առաջին ջոկատը, դարձել է քաղաշխատող։ Այնտեղ նա աշխատել է մինչև 1944 թվականի հունվար, երբ ընտրվել է Մակեդոնիայի կոմունիստների միության Երրորդ ու Չորրորդ շրջկոմների քաղաքական քարտուղար։ 1944 թվականի օգոստոսին նա մասնակցել է Մակեդոնիայի ժողովրդական ազատագրման հակաֆաշիստական ժողովի առաջին նստաշրջանին, որում ընտրվել է նախագահության անդամ ։
Երկրի ազատագրությունից հետո Վերա Ասևան աշխատել է ղեկավար պաշտոններում։ 1948 թվականին նա եղել է Սկոպյեի քաղաքապետ։ 1948 թվականի հուլիսին Հարավսլավիայի կոմունիստական կուսակցության հինգերորդ համագումարում ընտրվել է Հարավսլավիայի կոմունիստների միության Կենտրոնական կոմիտեի անդամ։ 1949 թվականի մարտին՝ Մակեդոնիայի Ժողովրդական Հանրապետության կառավարության կազմավորման ժամանակ, Վերա Ասևան ընտրվել է գյուղատնտեսության նախարար ։ Նա եղել է նաև դաշնային գործադիր խորհրդի անդամ, Մակեդոնիայի Ժողովրդական Հանրապետության խորհրդարանի մի քանի գումարումների անդամ։
1960 թվականին Վերա Ասևան վիճել է Մակեդոնիայի Կոմկուսի ԿԿ այդ ժամանակվա քարտուղար Լազար Կոլիշևսկու հետ։ Վերա Ասևան Լազար Կոլիշևսկուն մեղադրել է նրա համար, որ վերջինս որոշումներ է ընդունել Վիդոե Սմիլևսկի-Բատոյի հետ՝ առանց հաշվի առնելու Մակեդոնիայի կոմունիստների միության գործադիր կոմիտեի անդամների կարծիքը։ 1960 թվականի հոկտեմբերի 18-ին Բեկգրադից եկել է Ռանկովիչը՝ մասնակցելու կուսակցական ժողովին, և անցել է Կոլիշևսկու կողմը։ Վերա Ասևան ստիպված է եղել զիջել և կուսակցական աշխատանքի է տեղափոխվել Բելգրադ ։
1991 թվականին Վերա Ասևան հրատարակել է «Սվետոզար Վիկմանովիկի նամակը» գիրքը։
Վերա Ասևան մահացել է 2006 թվականի նոյեմբերի 10-ին Սկոպյեում։
Ծանոթագրություններ
Կատեգորիա:Հարավսլավացի քաղաքական գործիչներ Կատեգորիա:Հյուսիսային Մակեդոնիայի քաղաքական գործիչներ Կատեգորիա:Կանայք Երկրորդ համաշխարհային պատերազմում
A Hard Day’s Night
A Hard Day’s Night, The Beatles-ի երրորդ ստուդիական ալբոմը։ Թողարկվել է 1964 թվականի օգոստոսի 11-ին։
A hard day's night
(Լենոն/Մաքքարթնի)
A hard day's night-ը բացող ակորդի՝ «Ռիքենբեքեր» կիթառով իրականացված յուրահատուկ զրնգոցը մարմնավորում է Ջոն Լենոն-ի և Փոլ Մաքքարթնիի ստեղծագործությունների հասունացումը։ Երգը հնչում է ֆիլմի սկզբում և եզրափակում այն։ Որպես սինգլ՝ այն լույս էր տեսել ալբոմից մեկ ամիս առաջ՝ գրանցելով շուրջ մեկ միլիոն նախնական պատվեր։ Սա The Beatles-ի երրորդ անընդմեջ սինգլն էր, որը հիթ-շքերթում մեկնարկեց առաջին հորիզոնականը։ Ջոնն այս երգը գրել էր իր որդու՝ Ջուլիանի համար, որը շուտով պետք է մեկ տարեկան դառնար։ 1965թ. A hard day's night-ի երգիծական տարբերակով The goon Show-ի աստղ Պիտեր Սելլերս-ը տեղ գտավ թոփ-20-ում։ Նրա կատարումն առանց երաժշտության էր՝ շեքսպիրյան մենախոսության ոճով։ Իսկ դրանից մեկ տարի առաջ երգի ջազ տարբերակով հիթ-շքերթներում աչքի էր ընկել դաշնակահար Ռեմսի Լյուիսը։
I Should Have Know Better
(Լենոն/Մաքքարթնի)
Ջոնը գրել է այս երգը, կրկնակի թրեքով ձայնագրել վոկալը, ինչպես նաև նվագել շրթհարմոն։ I Should Have Know Better-ում Ջորջը նվագում է 12 լարանոց «Ռիքենբեքեր»։ Նա մեծապես նպաստեց այս կիթառի ճանաչմանը, և շատ շուտով այն սովորական դարձավ բազմաթիվ ամերիկյան խմբերում, ինչպիսին, օրինակ, Byrds-ն էր։
If I Fill
(Լենոն/Մաքքարթնի)
Քանի որ ֆիլմում Բիթլզներից և ոչ ոք չուներ ռոմանտիկ գիծ, Ջոնը կատարում է այս քնքուշ սիրային երգը՝ դիմելով Ռինգոին։ Նկարահանող խումբը ստիպված էր բազմաթիվ դուբլեր նկարահանել, քանի որ ամեն անգամ խմբի անդամները ծիծաղից պոռթկում էին։
I'm Happy Just To Bance With You
(Լենոն/Մաքքարթնի)
Ջոնի մեկ այլ երգ, որը, սակայն, հանձնվեց Ջորջին, որպեսզի նա կատարի և մասնակից լինի գործողությանը։
And I Love Her
(Լենոն/Մաքքարթնի)
Մի պահ տարածված էր այն վարկածը, որ, Փոլ Մաքքարթնին այս երգը գրել է իր նոր ընկերուհու՝ դերասանուհի Ջեյն Էշերի համար, սակայն հետագայում դա հերքվեց։ Ձայնագրությունն ամբողջությամբ ակուստիկ է, իսկ Ռինգոն պերկուսիայի մասն է կատարում։ Չնայած սա ալբոմի կատարում է և որպես սինգլ չի թողարկվել, երգը The Beatles-ի ամենաշատ քավըրների ենթարկված ստեղծագործություններից է՝ ավելի քան 400 տարբերակ է ձայնագրվել առ այսօր։
Twll Me Why
Ջոնի գրածն արագ կոմպոզիցիա է, որը նույնպես սազական կլիներ անգլիական որևէ աղջկական խմբի։ Ֆիլմում այս երգը հնչում է համերգի տեսարանում։
Can't Buy Me Love
(Լենոն/Մաքքարթնի)
Հիմնականում Փոլի երգն է, որը ֆիլմում տեղ գտավ վերջին պահին։ Can't Buy Me Love-ը ձայնագրվել է Փարիզ-ում, թեև որոշ ժամանակ անց Ջորջը որոշում է վերաձայնագրել 12 լարանոց «Ռեքենբեքերի» առաջատար կիթառի հատվածն արդեն Լոնդոն-ում, բայց առաջին սոլոն դեռ կարելի է լսել ետին պլանում։ Երգը մարտին արդեն թողարկվել էր սինգլի տեսքով՝ գրանցելով իր հաշվին ռեկորդային բարձր նախնական վաճառքի ցուցանիշ՝ ավելի քան 2 միլիոն ԱՄՆ-ում և 1 միլիոն Մեծ Բրիտանիա-ում։ Իհարկե, սինգլը ներխուժեց չարթեր առաջին հորիզոնականով։
Any Time At All
(Լենոն/Մաքքարթնի)
Ջոն Լենոնը մի անգամ ասել է, որ սա նախորդ ալբոմից It Won't Be Long-ի վերամշակված տարբերակն է։ Նա կատարում է հիմնական վոկալը, Փոլն ու Ջորջը ապահովում են բեք-վոկալը։
I'll Cry Instead
(Լենոն/Մաքքարթնի)
Ջոնը գրել է այս երգը ֆիլմի համար, սակայն ռեժիսոր Ռիչարդ Լեսթեր-ը այն հարմար չգտավ նախատեսված տեսարանի համար։ Ի վերջո, տեսարանում օգտագործվեց Can't Buy Me Love-ը։
Things We Said Today
(Լենոն/Մաքքարթնի)
A Hard Day's Night-ի սինգլի հակառակ կողմում տեղ գտած ստեղծագործությունՙ որը, ինչպես ժամանակին ենթադրվում էրՙ, Փոլի մեկ այլ սիրային երգն էր՝ նվիրված Ջեյն Էշերին։ Փոլը գրել է այն զբոսանավի վրա Կարիբյան ծով-ում հանգստանալու ընթացքում. մայիսին՝ ֆիլմի նկարահանումներից հետո, խմբի բոլոր անդամները մեկ ամսվա հանգստի հնարավորություն էին ստացել։
When I Get Home
(Լենոն/Մաքքարթնի)
Երբ Ջոն Լենոնին հարցրին, թե որ երգը կցանկանար ինքը գրած լիներ, նա միանգամից պատասխանեց՝ Մարվին Գեյի Can I Get A Witness-ը։ When I Get Home-ը նմանատիպ կոմպոզիցիա ստանալու նրա փորձն էր։
You Can't do that
(Լենոն/Մաքքարթնի)
Կատարում Can't Buy Me Love-ի հակառակ կողմից։ Ձայնագրվել է նույն ժամանակ Փարիզում։ Ջոնը գրել է երգը, ձայնագրությունում նա նվագել է իր նոր «Ռիքենբեքերը», իսկ Ջորջը՝ 12-լարանոց կիթառը։
I'll Be Back
(Լենոն/Մաքքարթնի)
Ջոնը այս երգը գրել է Դել Շենոնի Runaway-ից հետո։ Հետաքրքիր է, որ Շենոնը, որը մեծ բարձունքների էր հասել ԱՄՆ-ում, From Me To You-ի քավըր տարբերակով հայտնվել էր ամերիկյան թոփ-100-ի ստորին մասերում այն ժամանակ, երբ Բիթլզներն այդ չարթերին չէին էլ հասել։
Կատեգորիա:1964 ալբոմներ Կատեգորիա:Billboard 200 գլխավորած ալբոմներ
Էդուարդ Շպրանգեր
Էդուարդ Շպրանգեր (Eduard Spranger; ), գերմանացի կյանքի փիլիսոփա, հոգեբան, մանկավարժ։ Եղել է Բեռլինի, Լայպցիգի և Թյուբինհենի համալսարանների պրոֆեսոր։
Էդուարդ Շպրանգերը հիմնավորել է կյանքի և մշակույթի փիլիսոփայության գաղափարները, մասնավորապես` «ըմբռնող հոգեբանության» օգնությամբ, որը հիմնված էր Վիլհելմ Դիլթայի մշակած «հոգևոր գիտությունների» սկզբունքների և Հայնրիխ Ռիկկերտի մշակած արժեքաբանության սկզբունքների վրա ։
Մանկություն և պատանեկություն
Շպրանգերը ծնվել է 1882 թվականի հունիսի 27-ին Բեռլինում՝ խաղալիքների խանութի սեփականատեր Կարլ Ֆրանց Ադալբերգ Շպրանգերի (1829-1922) և այդ խանութի վաճառողուհի Հենրիետա Բերտա Շենեբեկի (1847-1909) ընտանիքում։ Պսակադրությունը տեղի է ունեցել 1884 թվականին, սակայն ավագ Շպրանգերը ճանաչել և փաստացիորեն հաստատել է իր հայրությունը։
Երբ լրացել է Էդուարդի վեց տարին, ծնողները նրան տեղավորել են իրական վարժարանում։ Նա գերազանց է սովորել, և 12 տարեկանում իր դասախոսներից մեկի աջակցությամբ տեղափոխվել է «Մոխրագույն վանքի մոտ» վարժարան՝ Բեռլինի հնագույն և հեղինակավոր վարժարաններից մեկը, որն ավարտել է 1900 թվականին։
Կրթություն
Սկզբում Էդուարդը դիտարկել է երաժշտական կրթություն ստանալու հնարավորությունները, սակայն ի վերջո նրա ընտրությունը կանգ է առել փիլիսոփայության վրա, և ընդունվել է Բեռլինի համալսարան, որտեղ սովորել է նաև հոգեբանություն, մանկավարժություն, պատմություն, տնտեսագիտություն, իրավունք, բանասիրություն և երաժշտական տեսություն։ Նրա դասախոսների թվում էին Ֆրիդրիխ Պաուլսենը, Վիլհելմ Դիլթայը, Էրիխ Շմիդտը և Օտտո Հինցեն։
1901 թվականին Շպրանգերի՝ դոկտորական ատենախոսությունը պաշտպանելու առաջին փորձն անհաջող է եղել։ Այդ ժամանակ նրա գիտական ղեկավարը Դիլթայն էր, որը Էդուարդին որպես որակավորման աշխատության թեմա առաջարկել էր «Ֆրիդրիխ Հենրիկ Յակոբիի զարգացման պատմությունը»։ 1905 թվականին Պաուլսենի և Շտումպֆի ղեկավարությամբ Շպրանգերը ստացել է դոկտորի աստիճան՝ պաշտպանելով ատենախոսություն իր կողմից ընտրված «Իմացաբանական պատմություն և հոգեբանական հիմունքները» թեմայով։
Բեռլինի համալսարանում ուսանելու ժամանակ Շպրանգերը ծանոթացել է Կատարինա Հենդլիխի հետ։ Վերջինիս հետ նա ողջ կյանքի ընթացքում ակտիվորեն նամակագրություն է վարել։
Նաքսոս
Նաքսոս (Νάξος), Հունաստանին պատկանող կղզի Եգեյան ծովում գտնվող Կիկլադյան կղզեախմբում, վարչականորեն՝ Հարավային Եգեյան կղզիներ պերիֆերիայում։ Համարվում է Կիկլադների ամենախոշոր կղզին, որն իր հերթին պատմականորեն համարվում է Արխաիկ Հունաստանի բրոնզեդարյան խոշորագույն քաղաքակրթություններից մեկի բնօրրանը։ Նաքսոսը հայտնի է զմռնիտի բնական պաշարների առատությամբ, որն էլ իր հերթին հանդիսանում է մինչ օրս մեզ հայտնի ամենալավ հղկվող նյութերից մեկը։
Էդուարդ Շպրանգեր
Մանկավարժական գործունեություն
1909 թվականից Էդուարդ Շպրանգերը փիլիսոփայություն է դասավանդել Բեռլինի համալսարանում։ 1911-1920 թվականներին դարձել է Լայպցիգի համալսարանի, իսկ 1920-1944 թվականներին՝ Բեռլինի համալսարանի պրոֆեսոր։ 1936-1939 թվականներին Ճապոնիայում դասախոսություններ է կարդացել։ 1944 թվականին Շպրանգերը ձերբակալվել և բանտարկվել է Մոաբիթյան բանտում։ 1945 թվականին նշանակվել է Բեռլինի համալսարանի ռեկտոր։ 1946 թվականից մինչև իր հրաժարականը՝ 1953 թվականը, աշխատել է որպես Թյուբինհենի համալսարանի պրոֆեսոր։
Մրցանակներ և պարգևներ
1952 թվականին Շպրանգերն արժանացել է շքանշանի «Գիտության և արվեստի բնագավառում ունեցած վաստակի համար»։
Նաքսոս
Կղզու ամենամեծ քաղաքն ու մայրաքաղաքը Նաքսոսն է։ Ըստ 2011 թվականի մարդահամարի տվյալների՝ վերջինիս բնակչությունը կազմում է 18 904 մարդ (միայն մայրաքաղաքում բնակվում է շուրջ 6500 մարդ)։ Երկրորդ խոշորագույն քաղաքը Խորան է։ Հիմնական գյուղերն են Ֆիլոտին, Ապիրանթոսը, Վիվլոսը, Այոս Արսենիոսը, Կորոնոսը և Գիլնադոն։
Էդուարդ Շպրանգեր
Կյանքի վերջին տարիներ
1960 թվականին մահացել է Էդուարդի մտերիմ ընկեր Կատարինա Հենդլիխը, իսկ 1963 թվականին՝ կինը՝ Սյուզանը։ Շպրանգերը մահացել է կնոջ մահվանից հինգ ամիս անց և թաղվել նրա կողքին՝ Թյուբինհենի քաղաքային գերեզմանատանը։
Նաքսոս
Հին հունական դիցաբանությունում
Ըստ հին հունական դիցաբանության՝ երիտասարդ Զևսը բարձրացել է ներկայումս կղզու ամենաբարձր կետը հանդիսացող լեռնագագաթը։ Հույն պատմիչ Հոմերոսը գրել է այն մասին, որ Դիան եղել է աստվածների գաղտնի կղզին։ Այս իրադարձության կապակցությամբ Կառլ Կերենին գրել է․ Ըստ հին հունական լեգենդներից մեկի՝ հերոսական դարաշրջանում, նախքան Տրոյական պատերազմը, այս կղզում առասպելական հերոս Թեսևսը երկարավարս գեղեցկուհի Արիադնեի օգնությամբ սպանում է լաբիրինթոսում պարփակված մարդու մարմնով և ցուլի գլխով հրեշ Մինոտավրոսին։ Նաքսոս ուղևորվելու ճանապարհին Թեսևսը Մինոս արքային ապացուցել էր իր՝ Պոսեյդոնի որդի լինելու հանգամանքը՝ ծովի հատակից ցամաք բարձրացնելով արքայի նետած մատանին։ Լաբիրինթոսից Թեսևսն ու իր ուղեկցորդները դուրս են գալիս Արիադնեի օգնությամբ, որն էլ սիրահարված էր առասպելական հսկային։
Ըստ որոշ կարծիքների՝ նրանք փրկվել են Արիադնայի պսակի փայլի կամ երկար վարսերի շնորհիվ։ Այդ գիշեր Թեսևսը և աթենացի երիտասարդները Արիադնեի հետ միասին գաղտնի փախչում են Նաքսոս։ Թեսևսը, չցանկանալով Արիադնեին իր հետ տանել Աթենք, լքում է նրան, երբ նա քնած էր։ Թեսևսը հարկադրված էր այդպես վարվել, որովհետև երազում տեսել էր հյուրասիրության և խաղողագործության աստված Դիոնիսոսին, ով ասել էր, որ աղջիկը պիտի պատկանի իրեն ։